cyanic-selkie/wikianc huggingface dataset:
Luettelo Kingdom Hearts -pelisarjan hahmoista
Luxu
Pelissä Kingdom Hearts χ Braigin todellinen minä, Luxu, oli yksi Mestarien mestarin oppilaista. Hän sai mestariltaan tehtäväksi tarkkailla Keyblade-sodan toteutumista, suojella salaperäistä mustaa laatikkoa ja varmistaa, että keyblade nimeltä No Name periytyy keybladen käyttäjältä toiselle, kunnes sen saisi käsiinsä joku, joka aloittaisi toisen Keyblade-sodan. Luxu varmisti, että hänen entiset oppilastoverinsa, Ennustajat (Foretellers), ajautuisivat eripuraan ja sitä kautta sotimaan toisiaan vastaan Keyblade-sodassa, Ennustajan nimeltä Ava yrittäessä päästä käsiksi Ennustusten kirjan (Book of Prophecies) ”kadonneeseen sivuun”, joka kuvaili tarkasti ennustuksen tulevista tapahtumista. Jatkaakseen Mestarien mestarin antamaa tehtävää, Luxu siirsi sydämensä vuosisatojen varrella ruumiista toiseen. Hän lainasi sitä ennen Brainin, yhden Avan valitseman Dandelionien jäsenen ja Unionien johtajan, ruumista piilottaakseen salaperäisen mustan laatikon Keyblade Graveyardille, ennen kuin lähetti Brainin kauemmas tulevaisuuteen kuin minne muut Dandelionit pakenivat.
Kingdom Hearts III:n lopputekstien jälkeen näytetyssä kohtauksessa, Xehanortin ja uuden Organisaation kukistuttua, Luxu kerää keybladensä takaisin, kaivaa mustan laatikon jälleen esiin, ja kutsuu Ennustajat, Avaa lukuun ottamatta, nykyhetkeen. Hän paljastaa näille henkilöllisyytensä ja kertoo kaiken mitä viime vuosisatoina oli tapahtunut.
Kingdom Hearts Dark Roadissa paljastuu, että Bragi, joka oli Eraquksen ja Xehanortin tavoin yksi keyblade-mestari Odinin oppilaista, oli myös yksi Luxun kehoista.
Mestarien mestari
Mestarien mestari on yksi Kingdom Hearts -pelisarjan tarinan toisen vaiheen, Kadonnut mestari -tarinakaaren (Lost Master Arc), vihollisista. Mestarien mestari oli mustaan kaapuun pukeutunut kasvonsa piilossa pitänyt keyblade-mestari, jolla oli hyvin omalaatuinen ja ennalta-arvaamaton persoonallisuus. Hänen toisella silmällä oli kyky nähdä tulevaisuus ennalta. Hän oli myös Luxun sekä Ennustajien (Foretellers) mestari. Mestarien mestarin englanninkielinen ääni on Ray Chase ja japaninkielinen ääni Tomokazu Sugita.
Hän oli vielä poika, kun Keyblade-sodan esiin tuoma pimeys tuhosi hänen perheensä ja kotimaailmansa. Saavuttuaan Daybreak Towniin, hän opiskeli keybladen käyttöä ja aloitti oman suunnitelmansa Todellisen pimeyden (True Darkness), kolmeentoista osaan jakautuneen kaiken pimeyden ruumiillistuman sekä sydämettömien luojan, voittamiseksi. Hän kokosi silmänsä erikoisvoimilla Ennustusten kirjan (Book of Prophecies) ja antoi epätäydelliset kopiot siitä jokaiselle viidestä oopilaasta: Iralle, Acedille, Gulalle, Inville ja Avalle, joista tuli myöhemmin Ennustajia. Jokaisen kopiossa luki eri tapahtumat kuin toisissa, kun taas kuudes oppilas Luxu sai Ennustusten kirjan kopion sijaan tietää totuuden mestarinsa tavoitteista.
Ennen katoamistaan kuvittelliseen maailmaan, ja sen kautta tulevaisuuteen, Mestarien mestari antoi Luxulle oman keybladensä No Namen, jossa hänen tulevaisuuden näkevä silmänsä on koristeena (Gazing Eye), ja käskee kätkeä salaperäisen mustan laatikon. Muut oppilaat, jotka tunnetaan myös Ennustajina, perustavat omat liitot (Unions), jotka alkavat taistella toisiaan vastaan, Mestarien mestarin itse manipuloidessa heitä ryhtymään siihen, osana suunnitelmaansa vangita seitsemän pimeyden ruumiillistumista omaan kehoonsa sekä Luxun ja Ennustajien kehoihin. Ava oli saanut mestarilta tehtäväkseen myös koota muiden Ennustajien kokoamista liitoista erillisen keybladejä käyttävän järjestön nimeltä Dandelionit, joiden jäsenistä Ephemer perusti myöhemmin tuhoutuneen Daybreak Townin tilalle kaupungin nimeltä Scala ad Caelum. Tämä oli osa mestarin suunnitelmaa vangita viisi muuta pimeyden ruumiillistumaa Ephemerin ja neljän muun Dandelionien uusiksi johtajiksi valittavien kehoihin sekä vangita kolmastoista ja viimeinen samaan digitaaliseen tilaan, jonne Dandelionit pakenivat Keyblade-sotaa.
75 vuotta ennen Kingdom Hearts III:n tapahtumia, Mestarien mestari näyttäytyi Keyblade Graveyardilla Ephemerin viimeiselle jälkeläiselle, Xehanortille, ja antoi hänelle mustan kaavun suojaamaan pimeydeltä (mikä inspiroi Xehanortia myöhemmin perustamaan Organisaation XIII). Mestarien mestari paljasti Xehanortille myös oikean henkilöllisyytensä, ja yllytti häntä tavoittelemaan χ-bladen uudelleenluomista sekä maailmojen hallitsemista Kingdom Heartsin kautta, osana suunnitelmaansa varmistaa, että toinen Keyblade-sota tulee tapahtumaan. Mestarien mestarin suunnitelma edistyi myös, kun Luxun nykyinen avatar, Braig, työskenteli Xehanortille. Xehanortin kukistuttua, Mestarien mestari nähtiin seuraavan kerran kuvitteelliseen maailmaan kuuluvassa Quadratumissa, jonne Sora oli päätynyt pelastettuaan Kairin.
Naminé
Kairin ei-kukaan, joka syntyi Kingdom Heartsin aikaan Kairin menetettyä sydämensä. Hänellä on kyky manipuolida Soran ja kaikkien häneen yhteydessä olevien henkilöiden muistoja. Siksi sanotaan "noidaksi". Naminén englanninkielinen ääni Kingdom Hearts II:ssa on Brittany Snow ja muissa peleissä Meaghan Jette Martin. Japaninkielinen ääni on Iku Nakahara.
Ansem Viisas
Ansem Viisas (Ansem the Wise) on Radiant Gardenin kunnioitettu tietäjä ja hallitsija. Hän teki tutkimusta liittyen sydänten toimintaan. Mutta huomattuaan sen lisänneen sydämettömien määrää, hän päätti lopettaa tutkimukset, vastoin Xehanortin tahtoa. Xehanortin johdolla hänen oppilaansa pettivät hänet ja karkottivat hänet Tyhjyyden maailmaan, josta Ansem pääsi ennen pitkää Pimeyden maailmaan. Hän otti käyttöön vale-asun, jossa hän kutsui itseään nimellä DiZ (Darkness in Zero). Ansemin englanninkielinen ääni Kingdom Hearts II:ssa ja 358/2 Daysissä on Christopher Lee ja muissa peleissä Corey Burton. Japaninkielinen ääni on Genzō Wakayama.
Chain of Memoriesissa DiZ tapaa Rikun Unohduksen linnassa ja pyydettyään Rikun avukseen, hän pyytää Naminéa siirtämään uneen vaivutetut Sora, Aku ja Hessu Twilight Towniin, jossa he olisivat turvassa muistojensa palautumiseen asti. 358/2 Daysissä hänet nähdään seuraamassa Naminén työtä. Kun palautus jää paikoilleen, DiZ pyytää Rikua etsimään Roxasin ja vangita tämä virtuaaliseen Twilight Towniin. Kingdom Hearts II:ssa kun Naminé alkaa toimia omillaan ja Riku kieltäytyy auttamasta DiZin kostoaikeita Organisaatiota kohtaan, DiZ menettää kostonhalunsa ja alkaa katua tekojaan. Jonkin aikaa Soran heräämisen jälkeen, hän saapuu lopulta Maailmaan jota ei koskaan ollut, jossa hän paljastaa todellisen itsensä Mikille. Hän yrittää sulkea Organisaation luomat Kingdom Hearts laitteensa sisään datan muodossa, mutta epäonnistuu. Laite räjähtää ja Ansem katoaa salaperäisesti. Birth by Sleepin salainen lopetus paljastaa laitteen räjähdyksen lähettäneen Ansemin toistamiseen Pimeyden maailmaan. Siellä hän tapaa Aquan ja kertoo tälle kaiken teoistaan sekä Sorasta. Dream Drop Distancessa Riku tapasi Soran unissa Ansemin digitaalisen kopion, joka kertoi kätkeneensä tutkimuksissaan käyttämänsä datan Soran sisään auttaakseen tätä pelastamaan ne, joihin tämän sydän on yhteydessä.
Yen Sid
Yen Sid on velho, joka asuu Salaperäisessä tornissa (Mysterious Tower) ja on Mikin entinen opettaja. Hänellä on paljon tietoa keybladeistä ja niiden kyvyistä. Hän oli ennen mestari Eraqusin ja mestari Xehanortin ystävä. Vaikka hän ei ole enää keybladen käyttäjä, hänen viisautensa on toiminut arvokkaana tietona Terralle, Aqualle, Ventukselle, Soralle, Akulle ja Hessulle. Hän ilmoitti Birth by Sleepissä Eraqukselle Unversedin ilmestymisestä ja Kingdom Hearts II:ssa Soralle sydämettömistä, ei-keistäkään ja Organisaatio XIII:sta. "Ansemin" ja Xemnasin tuhouduttua hän huomaa mestari Xehanortin tekevän paluuta ja pyytää Mikkiä kutsumaan Soran ja Rikun suorittamaan Mestaruuden merkkiä. Yen Sidin englanninkielinen ääni on Corey Burton ja japaninkielinen ääni Takashi Inagaki.
Xion
Replika ja ei-kukaan, joka luotiin Soran muistoista. Hänen nimensä on anagrammi kirjaimesta X ja "No.i":stä, jossa 'i' tarkoittaa imaginääriyksikköä. Ystävystyi Roxasin ja Axelin kanssa. Mutta saatuaan tietää kantavansa osaa Soralle kuuluvista muistoista, hän tuhosi itsensä ja vähitellen häntä koskevat muistot katosivat kaikkien paitsi Roxasin mielestä. Xionin englanninkielinen ääni 358/2 Daysissä ja Kingdom Hearts III:ssa on Alyson Stoner ja Dream Drop Disatancessa Hayden Panettiere. Japaninkielinen ääni on Risa Uchida.
Mestari Eraqus
Yksi Tetsuya Nomuran pelisarjaa varten luoduista hahmoista. Hänen nimensä on anagrammi sanasta "Square", joka on osa Square Enixin nimeä. Hän esiintyi Birth by Sleepissä yhtenä harvoissa vielä elävistä keyblade-mestareista. Hän opiskeli keybladen käyttäjäksi kauan sitten mestari Xehanortin ohella Odinin alaisuudessa. Hän tarkkailee valoa Land of Departuresta käsin ja toimii sekä opettajana että isähahmona Terralle, Aqualle ja Ventukselle. Eraqusin englanninkielinen ääni on Mark Hamill ja japaninkielinen ääni Makio Inoue.
Eraquksella on vahva usko siitä, että pimeys on hävitettävä maailmoista täydellisesti ja siksi ei suostunut toteamaan Terraa Mestaruuden merkin läpäisijäksi tämän sydämessä olevan pimeyden takia. Hän myös kielsi Ventusta poistumasta Land of Departuresta, peläten Xehanortin käyttävän häntä χ-bladen luomiseen. Hän lähetti Terran ja Aquan tuhoamaan Unversed ja etsimään kadonnut Mestari Xehanort. Hän käski Aquaa myös hakemaan kotiin Ventusin, joka oli karanut kotoa. Kun Ventus palaa kotiin, Eraqus huomaa pelkonsa osoittautuneen aiheelliseksi ja päättää estää Xehanortin aikeet tappamalla Ventusin. Mutta Terra saapuu paikalle ja estää sen. Eraqus haavoittuu taistelussa ja kuolee, kun Xehanort antaa hänelle viimeisen iskun. Hän jätti taakseen vain keybladensä, Master Keeperin. Pelin salainen loppu kuitenkin paljastaa Eraqusin piilottaneen sydämensä Terran sisään antaakseen hänelle voimaa vastustaa Xehanortia tämän otettua Terran ruumis valtaansa. Kingdom Hearts III:ssa Xehanortin hävittyä taistelun Soraa vastaan, Eraqusin sydän ilmestyy Terran sisältä ja taivuttelee Xehanortin myöntämään tappionsa sekä antamaan χ-bladen Soralle ennen kuin Eraqusin ja Xehanortin sydämet yhtenäistyvät Kingdom Heartsin kanssa ja jättävät maallisen maailman lopullisesti taakseen.
Lea
Lea on Organisaatio XIII:n jäsenen VIII, Axelin, todellinen minä. Birth by Sleepissä hän ja Isa tapasivat Ventusin Radiant Gardenissa. Varmistakseen olevansa kuolematon ihmisten mielissä, Lealla on tapana kysyä esittäytymisensä jälkeen: "Joko muistat?" ("Got it memorized?"). Hänen ei-kukaan Axel käytti samaa hokemaa. Dream Drop Distancessa Lea palautui ihmiseksi Kingdom Hearts II:ssa tapahtuneen Axelin kuoleman johdosta. Hänestä tulee Soran liittolainen ja pelastaa tämän tulemasta osaksi mestari Xehanortin uutta Organisaatiota. Pelin lopussa Lea paljastuu tulleensa keybladen käyttäjäksi. Hänen keybladensä nimi on Bond of the Blaze.
Lean englanninkielinen ääni on Quinton Flynn ja japaninkielinen ääni Keiji Fujiwara.
Isa
Isa oli alun perin Lean ystävä ja hänen ei-kukaan, Saïx, oli Organisaatio XIII:n jäsen VII. Birth by Sleepissä hän oli käytökseltään kypsempi kuin Lea, mutta piti heidän ystävyyttään tärkeämpänä kuin mitään muuta. Tämä ystävyys joutui koetukselle Lean ei-kenenkään, Axelin, ystävystyessä Roxasin kanssa. Isa oli tuntemattomalla hetkellä tullut Braigin tavoin myös ”puoli-Xehanortiksi” ja Dream Drop Distancessa kun Lea kohtasi yhden mestari Xehanortin uuden Organisaation jäsenistä, tämä paljastui toiselta aikakaudelta tuoduksi Saïxiksi. Kingdom Hearts III:ssa, kun Lea lopulta kukisti Saïxin, tämä tunnusti kadehtineensa Lean ystävyyttä Roxasin ja Xionin kanssa ja pelänneen tämän hylänneen päämääränsä pelastaa Ansem Viisaan koekappaleena olleen tuntemattoman tytön, jota kutsuttiin Koekappale X:ksi. Xehanortin kukistuttua, ennalleen palautunut Isa ystävystyy itsekin Roxasin ja Xionin kanssa ja muuttaa näiden ja Lean kanssa Twilight Towniin.
Isan englanninkielinen ääni on Kirk Thornton ja japaninkielinen ääni Ginpei Satō.
Dilan
Dilan on Organisaatio XIII:n jäsenen III, Xaldinin, todellinen minä. Birth by Sleepissä hän oli toinen Ansem Viisaan palatsin vartijoista. Hän palautui Dream Drop Distancessa entiselleen Xaldinin tuhoutumisen johdosta.
Even
Even on Organisaatio XIII:n jäsenen IV, Vexenin, todellinen minä. Birth by Sleepissä hän oli yksi Ansem Viisaan tiedemiehistä. Hän palautui Dream Drop Distancessa entiselleen Vexenin tuhoutumisen johdosta.
Evenin englanninkielinen ääni on Derek Stephen Prince ja japaninkielinen ääni Nachi Nozawa.
Aeleus
Aeleus on Organisaatio XIII:n jäsenen V, Lexaeusin, todellinen minä. Birth by Sleepissä hän oli toinen Ansem Viisaan palatsin vartijoista. Hän palautui Dream Drop Distancessa entiselleen Lexaeusin tuhoutumisen johdosta.
Aeleusin englanninkielinen ääni on Dave Boat ja japaninkielinen ääni Fumihiko Tachiki.
Ienzo
Ienzo on Organisaatio XIII:n jäsenen VI, Zexionin, todellinen minä. Birth by Sleepin aikaan hän oli hiljainen poika, jonka Ansem Viisas oli adoptoinut tämän vanhempien kuoltua. Hän palautui Dream Drop Distancessa aikuiseksi kasvaneena entiselleen Zexionin tuhoutumisen johdosta.
Ienzon englanninkielinen ääni on Vince Corazza ja japaninkielinen ääni Akira Ishida.
Ennustajat
Ennustajat ovat Kingdom Hearts χ:ssä esiintyvät viisi keyblade-mestaria, jotka elivät Keyblade-sodan viimeisinä vuosina ja olivat Luxun tavoin Mestarien mestarin oppilaita. Jokainen heistä perusti mestarinsa katoamisen jälkeen oman Unionin ja sai kopion Ennustusten kirjasta (Book of Prophecies), joka kertoisi tulevaisuuden tapahtumista. Mutta jokaisen Ennustajan saaman kopion sisältö oli keskenään erilainen ja heitä varoitettiin myös petturista. Tämän myötä he alkoivat suhtautua vainoharhaisesti toisiinsa ja aloittivat Keyblade-sodan viimeisen taistelun, joka melkein tuhosi maailman. Kingdom Hearts III:n tapahtumien jälkeen, Xigbarin kehossa nykyään elävä Luxu kutsuu heidät, Avaa lukuun ottamatta, nykyhetkeen ja kertoo Keyblade-sodan jälkeisistä tapahtumista.
Alex DeBrincat
Alexander DeBrincat (s. 18. joulukuuta 1997 Farmington Hills, Michigan, Yhdysvallat) on yhdysvaltalainen jääkiekkoilija, joka pelaa NHL-joukkue Detroit Red Wingsissä. DeBrincat on pelipaikaltaan laitahyökkääjä, mutta hän osaa pelata myös keskellä. Hän laukoo oikealta.
Pelityyli
Jatkoaika.com -sivuston Henri Miettisen mukaan pienikokoisuus ei ole DeBrincatille heikkous, sillä hänen luistelunsa painopiste on matala. DeBrincat pystyy tekemään itselleen ja joukkuetovereilleen tilaa jäällä. Häneltä löytyy myös peliälyä, jonka ansiosta DeBrincat näkee etukäteen ketjukaverinsa sijainnin ja oikea-aikainen syöttö löytää lavan. Miettisen mukaan hän selviää nopeudellaan tiukoista tilanteista ja käyttää luovuuttaan maalipaikoissa. DeBrincat pystyy laukomaan vaikeistakin asennoista ja menee ennakkoluulottasti vastustajan iholle. SuomiKiekko -sivuston Markus Leskisen mukaan hänellä on kehitettävää luistelussa ja myös DeBrincatin hermokontrolli pettää ajoittain.
DeBrincatia on verrattu pelityyliltään Johnny Gaudreauun.
Seuraura
DeBrincatin kasvattajaseura on michiganilainen Victory Honda, jonka C-nuorten sisäisen piste-, maali- ja syöttöpörssin hän voitti kaudella 2012–2013 tehoilla 25+26=51. USHL-junioriliigan Waterloo Black Hawks varasi DeBrincatin 27. pelaajana kesällä 2013. Kauden 2013–2014 hän pelasi Lake Forest Academyn high school -joukkueessa. DeBrincat voitti MPHL-juniorisarjan maalipörssin 16 osumallaan.
DeBrincatia ei koskaan varattu junioriliiga OHL:ään, vaan hän siirtyi lopulta vapaana agenttina liigassa pelaavaan Erie Ottersiin kaudeksi 2014–2015. DeBrincat otti heti paikan joukkueen ykkösketjusta Connor McDavidin ja Dylan Stromen viereltä. Hän sijoittui tehoilla 51+53=104 koko OHL:n maalipörssissä toiseksi Barrie Coltsin Joseph Blandisin jälkeen ja jakoi pistepörssin seitsemännen sijan Barrie Coltsin Andrew Mangiapanen kanssa. DeBrincat voitti myös koko liigan tulokkaiden piste-, maali- ja syöttöpörssin. Hän eteni Ottersin kanssa aina OHL:n finaaleihin saakka, mutta J. Ross Robertson Cupin vei kuitenkin Oshawa Generals otteluvoitoin 4–1. DeBrincat palkittiin kauden päätteeksi liigan vuoden tulokkaana Emms Family Awardilla, koko CHL:n vuoden tulokkaana, valittiin OHL:n toiseen tähdistökentälliseen ja ensimmäiseen tulokkaiden tähdistökentälliseen.
Kaudella 2015–2016 DeBrincat jakoi tehoilla 50+51=101 OHL:n maalipörssin toisen sijan Barrie Coltsin Andrew Mangiapanen kanssa edellään vain London Knightsin Christian Dvorak. Hän jakoi myös liigan pistepörssin seitsemännen sijan Ottawa 67'sia ja Sarnia Stingia edustaneen Travis Konecnyn kanssa. DeBrincat pelasi kauden aikana sekä CHL Top Prospects Gamessa että CCM/USA Hockey All-American Prospects Gamessa. Hänet valittiin kauden päätteeksi OHL:n kolmanteen tähdistökentälliseen.
Chicago Blackhawks varasi DeBrincatin toisella kierroksella 39. pelaajana NHL:n varaustilaisuudessa 2016. Saman vuoden marraskuussa hän teki seuran kanssa kolmivuotisen tulokassopimuksen. Kaudella 2016–2017 DeBrincat nousi Ottersin varakapteeniksi.
Lokakuussa 2019 DeBrincat teki kolmen vuoden jatkosopimuksen Blackhawkinsin kanssa.
Heinäkuussa 2022 Blackhawks kauppasi DeBrincatin Ottawa Senatorsiin vaihdossa ensimmäisen ja toisen kierroksen varausvuoroihin vuoden 2022 varaustilaisuudessa ja kolmannen kierroksen varausvuoroon vuoden 2024 varaustilaisuudessa.
Heinäkuussa 2023 Senators kauppasi DeBrincatin Detroit Red Wingsiin vaihdossa Dominik Kubalíkiin, Donovan Sebrangoon, ehdolliseen ensimmäisen kierroksen varausvuoroon vuoden 2024 varaustilaisuudessa ja neljännen kierroksen varausvuoroon vuoden 2024 varaustilaisuudessa.
Siirron jälkeen DeBrincat teki Red Wingsin kanssa neljän vuoden ja yhteensä 31,5 miljoonan dollarin arvoisen sopimuksen.
Friendly Floatees
thumb|360px|Friendly Floatees -lelujen kulkeutumisreittejä pitkin maailmanmeriä. Friendly Floatees olivat muovisia kylpyleluja, joita päätyi vuonna 1992 mereen rahtilaivasta, joka oli myrskysäällä kuljettamassa niitä Kiinasta The First Years Inc -nimiseltä tehtaalta Yhdysvaltoihin.
Kiinasta Seattleen matkalla olleesta rahtialuksesta joutui vuonna 1992 myrskyn aiheuttamassa onnettomuudessa Tyyneen valtamereen 29 000 Friendly Floatees -merkkistä kylpylelua, joukossa muun muassa kilpikonnia, ankkoja, majavia ja sammakoita. Tuulet ja merivirrat kuljettivat niistä tuhansia Alaskaan, mutta osa kulkeutui Beringinsalmen lävitse. Lelut oli suunniteltu kestämään taaperoikäisten kylpyleikkejä, ja osa niistä selvisikin jäiden läpi Atlantille. Niiden kulkureitit ja -nopeudet ovat antaneet tutkijoille lisätietoa merivirroista.
Valkeajärvi (Vilppula, Tammikoski)
Valkeajärvi on Pirkanmaalla Mänttä-Vilppulassa ja Ruovedellä Tammikosken kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 107 hehtaaria eli 1,1 neliökilometriä ja se on 1,7 kilometriä pitkä ja 850 metriä leveä. Järvellä on kartan mukaan 14 saarta. Sen rantaviivan pituus on 7,3 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Elänteen valuma-alueella (35.37), jonka Valkeajärven valuma-alueeseen (35.373) se kuuluu. Järven vedenpinnan korkeus on 103,8 metriä mpy.
Aléxandros Nikolópoulos
Aléxandros Nikolópoulos (1875 Ateena – ?) oli kreikkalainen painonnostaja ja olympiamitalisti. Hän voitti pronssia Ateenan olympialaisissa 1896 yhden käden nostossa. Nikolópoulos nosti toisella kädellään 57 kiloa, mutta Jensen pystyi siihen kummallakin kädellä, joten tämä sai hopeaa.
Hotanin prefektuuri
Hotanin prefektuuri on prefektuuri Kiinan Sinkiangin uiguurien autonomisen alueen eteläosassa. Prefektuurin pinta-ala on 248 946 neliökilometriä ja väkiluku 2,01 miljoonaa (2010). Prefektuurin päähallintopaikka on piirikuntatason kaupunki Hotan, jonka keskusta sijaitsee linnuntietä noin 1000 kilometriä autonomisen alueen pääkaupunki Ürümqistä lounaaseen.
Hallinnollinen jako
thumb|250px|vasen|Hotanin prefektuurin hallinnollinen jako. Piirikuntatasolla prefektuuri jaetaan yhteen piirikuntatason kaupunkiin ja seitsemään piirikuntaan (numerointi kuten oheisessa kuvassa):
HMS Zealous (R39)
HMS Zealous (viirinumero R39) oli Britannian kuninkaallisen laivaston Z-luokan hävittäjä toisessa maailmansodassa.
Valmistus
Alus tilattiin 12. helmikuuta 1942 kymmenennessä hätälaivueessa Cammell Lairdilta Birkenheadistä, missä köli laskettiin 5. toukokuuta 1942 telakkanumerolla 1118. Alus laskettiin vesille 28. helmikuuta 1944 ja valmistui 9. lokakuuta.
Palvelus
Aluksen vastaanottotestit ja varustautuminen aloitettiin 9. lokakuuta. Niiden päätyttyä se siirtyi Scapa Flow’hun miehistön koulutukseen, jonak päätyttyä alus siirrettiin laivueeseensa Kotilaivastossa. Alus liittyi 21. marraskuuta HMS Onslaughtin, HMS Scorpionin ja HMS Scourgen kanssa operaatio Handfastin Force 3:een suojaten HMS Diademiä, HMS Premieriä ja HMS Pursueriä laskettaessa miinoja Karanlahteen. Alus osallistui 7. joulukuuta vastaavaan tehtävään operaatio Urbanessa, jossa laskettiin miinoja ja iskettiin merimaaleihin Karanlahdella, ja 14. joulukuuta operaatio Laceratessa, jossa laskettiin miinoja Ramosundin alueelle.
Alus suojasi 15. tammikuuta 1945 HMS Carronin kanssa miinalaiva HMS Apolloa, joka laski miinoja Utsiran saaren edustalle operaatio Spellbinderissä. Se suojasi 6. helmikuuta Onslaughtin, HMS Opportunen, HMS Onslow’n, HMS Orwellin, HMS Serapiksen, HMS Zambesin, HMS Zestin, HMCS Siouxin, HMS Lapwingin, HMS Denbigh Castlen ja KNM Oksøyn kanssa HMS Bellonaa, HMS Campaniaa ja HMS Nairanaa, kun osasto oli Neuvostoliittoon matkanneen saattueen JW64 lähisuojauksena. Alus erkani 14. helmikuuta Siouxin, Zambesin ja Zestin kanssa saattueesta evakuoidakseen Sørøyan saaren asukkaat, jotka kuljetettiin Murmanskiin.
Evakuointitehtävästä vapauduttuaan alus liittyi 17. helmikuuta Britteinsaarille palaavan saattueen RA64 lähisuojaukseen, jonka mukana se erosi saattueesta 27. helmikuuta määränpäässä. Alus palasi laivueeseensa Kotilaivastoon, jossa se jatkoi palvelustaan. Alus suojasi 18. huhtikuuta HMS Offan, HMS Zephyrin, Zestin, HMS Zodiacin, HMCS Haidan, HMCS Huronin, HMCS Iroquoisin ja Norjan laivaston KNM Stordin kanssa Bellonaa, Premieriä ja HMS Vindexiä, jotka olivat Neuvostoliittoon matkanneen saattueen JW66 lähisuojauksena. Alus erkani 25. huhtikuuta lähisuojauksen mukana saattueesta Kuolaan saavuttuaan. Se liittyi 29. huhtikuuta saman osaston mukana Britteinsaarille palaavaan saattueeseen RA66.
Alus osallistui elokuussa HMS Myngsin ja Zestin kanssa voitonpäivän juhlallisuuksiin Woolwichissa, Lontoossa. Alus liitettiin Japanin antauduttua Kotilaivaston 4. hävittäjälaivueeseen. Alus siirrettiin elokuussa 1947 Devonportin reserviin, josta se siirrettiin edelleen Plymouthiin. Alus oli 1950 huollettavana Cardiffissa ja siirrettiin 1953 Penarthiin. Alus sijoitettiin seuraavana vuonna poistolistalle ja myytiin Israelille.
INS Eilat
Alus nimettiin 15. heinäkuuta 1955 Cardiffissa INS Eilatiksi (runkonumerolla K-40). Se oli modernisoitavana 1956 Harland and Wolffin telakalla, mistä se siirtyi Välimerelle.
Egyptin laivaston partioveneen 21. lokakuuta 1967 ampumat kolme ohjusta upottivat aluksen Siinailla.
Magdalena
Magdalena on länsimaissa laajalti yleinen naisen etunimi. Nimi johtuu paikannimestä Magdala ja tarkoittaa sen asukasta. Heprealainen kylännimi Magdala tarkoittaa tornia. Magdalena-nimen eri muunnelmineen on tehnyt suosituksi Raamatun Magdalan Maria, josta on käytetty monissa erikielisissä raamatunkäännöksissä, muun muassa vuoden 1938 raamatunsuomennoksessa nimeä Maria Magdalena.
Suomessa nimestä esiintyy myös muunnelmat Magdaleena, Matleena ja Mataleena sekä paljon yleisempänä lyhentymä Leena, jota tosin voidaan pitää myös Helena-nimen lyhentymänä. Nimi Magdalena on suomenruotsalaisessa kalenterissa 22. heinäkuuta, joka sekä katolisessa että ortodoksisessa kirkossa on Magdalan Marian muistopäivä. Suomalaisessa kalenterissa sama päivä on Leenan ja Matleenan nimipäivä.
Vuoden 2019 loppuun mennessä Suomessa on väestörekisteriin merkitty 2 245 Magdalenaa ja 845 Magdaleenaa.
Magdaleena on myös Kaarina Helakisan ja Kaj Chydeniuksen lastenlaulu, jossa kerrotaan samannimisestä pikkutytöstä.
Æthelnoth
Æthelnoth tai Ethelnoth (k. 1038) oli Canterburyn arkkipiispa vuosina 1020–1038 ja mahdollisesti pyhimys, mutta tästä ei ole täyttä varmuutta. Hän oli munkkina Glastonburyn luostarissa, minkä jälkeen hän Anglosaksien kronikan mukaan toimi ennen arkkipiispaksi tuloaan Christ Churchin eli nykyisen Canterburyn tuomiokirkon tuomiorovastina ja priorina. Häntä kutsuttiin lisänimellä "Hyvä" ja hän oli kuuluisa viisaudestaan.
Tausta
Æthelnothin isä oli Dorsetissa sijainneen Cerne Abbasin luostarin perustaja Æthelmaer, joka oli John Worcesterlaisen mukaan wessexiläinen aatelismies. Æthelnothin tiedetään olleen Wessexin kuninkaan Ethelredin jälkeläinen, ja historioitsija Frank Barlowin mukaan hän oli mahdollisesti Wessexin jaarli Godwinin setä. Cerne Abbasissa hän oli luultavasti Ælfricin oppilas.
Arkkipiispana
Æthelnothin kaudesta arkkipiispana tiedetään hyvin vähän. Æthelweard-niminen aatelismies, jonka Knuut Suuri karkotti maanpakoon vuonna 1020, oli mahdollisesti sukua hänelle. Tällöin Æthelnothin nimitys saattoi olla hyvitystä Knuutia vastustaneelle vaikutusvaltaiselle perheelle. Hänen tiedetään olleen Knuut Suuren läheinen ystävä ja saaneen tältä merkittävän rahalahjoituksen Chartresin tuomiokirkon jälleenrakennusta sekä Glastonburyn luostaria varten. Ainakin kerran Knuut sai häneltä moitteita kiroilemisesta.
Ollessaan paluumatkalla vuonna 1022 Roomasta, jossa hän kävi noutamassa palliumin, hän osti Paviasta sadalla hopea- ja yhdellä kultatalentilla Pyhän Augustinuksen käden, jonka hän lähetti Coventryyn pyhäinjäännökseksi. Hänen arkkipiispakautensa merkittävimpänä tapahtumana pidetään tanskalaisten surmaaman arkkipiispa Alphegen pyhäinjäännösten siirtämistä Lontoosta varta vasten rakennettuun pyhäinjäännöslippaaseen. Knuutin käskystä hän vihki Gerbrandin Roskilden piispaksi.
Neljä viimeistä virkavuottaan Æthelnoth joutui huonon näkönsä vuoksi turvautumaan sittemmin seuraajakseen tulleen Eadsigen apuun. Hän kuoli 30. lokakuuta vuonna 1038, ja hänet on haudattu Canterburyyn. Todisteita hänen pyhimyskultistaan ei ole, ja eräät tutkijat ovat pitäneet kyseenalaisena sitä, oliko hän todella pyhimys. Hänen muistopäivänsä on 30. lokakuuta.
Dorjpalamyn Narmandakh
Dorjpalamyn Narmandakh (s. 18. joulukuuta 1975 Darhan) on mongolialainen judoka ja olympiamitalisti. Hän voitti pronssia Atlantan olympialaisissa 1996 alle 60-kiloisten sarjassa. Narmandakh on voittanut neljä mitalia Aasian-mestaruuskilpailuissa vuosina 1993 – 2001.
Ajattelun lait
Ajattelun lait ovat klassisen logiikan mukaan sääntöjä, joita inhimillinen ajattelu noudattaa, kun mikään ulkopuolinen ei häiritse sitä. Filosofian historiassa on keskusteltu siitä, mihin ajattelun lait perustuvat. Keskeisenä ongelmana on ollut kysymys siitä, ovatko ajattelun lait kokemusta edeltäviä periaatteita vai empiirisesti tutkittavia deskriptiivisiä periaatteita.
Aristoteles muotoilee ajattelun lait Metafysiikan neljännessä kirjassa. Klassisen logiikan mukaan ajattelun lakeja on kolme ja ne muotoillaan nykyään seuraavalla tavalla:
Ristiriidan laki
Ristiriidan lain mukaan mikään lause ei voi olla samaan aikaan totta ja epätotta. Mikäli siis haluamme päätellä pätevällä tavalla emme saa kieltää ja myöntää samaa väitettä.
Kolmannen poissuljetun laki
Kolmannen poissuljetun lain mukaan väite voi olla vain totta tai epätotta. Kolmatta vaihtoehtoa ei ole olemassa.
Tails’ Skypatrol
Tails' Skypatrol on Segan julkaisema tasohyppely, joka julkaistiin vuonna Sega Game Gearille. Peli kuuluu Sonic the Hedgehog-pelisarjaan ja on Tails-hahmon ensimmäinen soolopeli.
Indira Gandhin rauhanpalkinto
Indira Gandhin palkinto tai Indira Gandhin rauhanpalkinto ( tai Indira Gandhi Prize for Peace, Disarmament and Development) on arvovaltainen intialainen rauhanpalkinto joka myönnetään järjestöille tai yksittäisille kansalaisille, jotka ovat tehneet työtä maailmanrauhan ja kehityksen sekä uuden kansainvälisen talousjärjestyksen hyväksi. Rauhanpalkinto on noin 2,5 miljoonaa Intian rupiaa. Rauhanpalkinnon myöntää Indira Gandhi Memorial Trust, joka palkitsee yksittäisiä henkilöitä ja kansainvälisiä järjestöjä.
Jeff Daniels (ohjaaja)
Jeff Daniels on australialainen dokumenttielokuvaohjaaja.
Daniels on ohjannut uiguurijohtaja Rebiya Kadeerista kertovan dokumenttielokuvan Ten Conditions of Love. Sen osallistuminen vuoden 2009 Melbournen elokuvajuhlille sai kiinalaiset boikotoimaan tapahtumaa, sillä Länsi-Kiinan uiguurialueella oli juuri ollut levottomuuksia, joiden lietsomisesta Kiina syytti Kadeeria. Daniels teki Ten Conditions of Lovea seitsemän vuoden ajan ja oli sattumaa, että se valmistui juuri Kiinan levottomuuksien aikoihin. Elokuva sai ensi-iltansa 8. elokuuta 2009 Melbournen kaupungintalolla rauhallisissa merkeissä.
Tettey-Sowah Banfro
Tettey-Sowah Banfro (30. huhtikuuta 1969 Slovenj Gradec, Slovenian ST, Jugoslavia) on entinen slovenialainen käsipalloilija.
Banfro edusti Slovenian käsipallomaajoukkuetta yhteensä 71:ssä ottelussa, joissa hän teki 236 maalia. Näihin otteluihin lukeutuvat myös vuoden 2000 kesäolympialaiset. Niissä Banfro pelasi seitsemän ottelua tehden 14 maalia. Alkulohkon avausottelussa Ranskaa vastaan Banfro teki neljä maalia. Hän onnistui kolmesti sekä Australiaa että Venäjää vastaan.
Vihko (sukunimi)
Vihko on muun muassa seuraavien henkilöiden sukunimi:
Olavi Myhrberg
Kauko Olavi Myhrberg (16. kesäkuuta 1935 Suojärvi – 26. tammikuuta 2016 Helsinki ) oli suomalainen tekniikantutkija ja professori. Hän oli Teknillisen korkeakoulun kiinteistöopin professori 1993–1996. Hän tutki kiinteistökauppoja ja maanhinnan muodostumista.
Port Columbuksen kansainvälinen lentoasema
Port Columbuksen kansainvälinen lentoasema on kansainvälinen lentokenttä Columbuksessa Ohiossa, Yhdysvaltain 52. vilkkain lentoasema ja Ohion toiseksi vilkkain. Matkustajamäärät nousivat 7 700 000:teen vuonna 2007, missä on 14,6% lisäystä edelliseen vuoteen verrattuna.
Frankie Boyle
Francis Martin Patrick "Frankie" Boyle (s. 16. elokuuta 1972 Glasgow, Skotlanti) on skotlantilainen koomikko ja käsikirjoittaja, joka on tunnettu mustasta huumoristaan sekä provosoivista kommenteistaan.
Boyle oli pitkään vakiojäsen BBC Two:n Mock the Week -ohjelmassa, jonka lisäksi on vieraillut lukuisissa vastaavankaltaisissa ohjelmissa. Lisäksi hän esiintyy GTA IV: The Lost and Damned -pelissä Liberty Cityn Split Sides Comedy Clubilla.
Vogelsbergkreis
Vogelsbergkreis on piirikunta Saksan Hessenin osavaltion Gießenin hallintopiirissä. Piirikunnan pinta-ala on 1 458,91 neliökilometriä, ja siihen kuuluu 19 kuntaa. Vuoden 2020 lopussa piirikunnan väkiluku oli 105 506 asukasta. Vogelsbergkreis on Hessenin harvaanasutuin piirikunta. Sen väestötiheys on 72 asukasta neliökilometrillä, kun koko osavaltiossa vastaava luku on 297. Piirikunnan pääkaupunki on Lauterbach. pienoiskuva|Vogelsbergkreis ja sen kunnat.
Turo Kautonen
Turo Tapani Kautonen (s. 28. joulukuuta 1969 Lahti) on entinen suomalainen jalkapalloilija. Hän oli pelipaikaltaan keskuspuolustaja.
Kautonen on Lahden Reippaan kasvatti. Hän teki Reippaassa ensiesiintymisensä pääsarjatasolla SM-sarjan kaudella 1987 ja pelasi yhdeksässä ottelussa. Seuraavat kolme kautta jäivät väliin keväällä 1988 tapahtuneen loukkaantumisen vuoksi. Vuonna 1991 hän teki läpimurtonsa joukkueen avauskokoonpanoon, pelaten 30 ottelussa Reippaan pudotessa pääsarjatasolta ennätyksellisen pienellä pistemäärällä. Yhdeksän kauden aikana Kautonen esiintyi Reippaan riveissä 109 sarjaottelussa kolmella korkeimmalla sarjatasolla ja onnistui kolmesti maalinteossa.
Kaudeksi 1996 Kautonen siirtyi Reippaan paikalliskilpailija FC Kuusysiin. Yhden Ykkösessä pelatun vuoden jälkeen Reippaan ja Kuusysin edustusjoukkueet yhdistyivät FC Lahdeksi ja Kautonen edusti uutta seuraa sen kahdella ensimmäisellä kaudella, joista jälkimmäisellä hän oli mukana saavuttamassa nousua Veikkausliigaan. Kautonen ei kuitenkaan jatkanut FC Lahdessa pääsarjatasolla, vaan siirtyi Ykkösessä pelanneeseen FC Mikkeliin. Hän lopetti uransa yhden Mikkelissä pelatun vuoden jälkeen kauden 1999 päätteeksi. Pääsarjatasolla Kautonen pelasi kolme kautta ja esiintyi yhteensä 47 ottelussa, tehden yhden maalin.
Kautonen edusti alle 21-vuotiaiden maajoukkuetta viidesti 1991. Alle 17-vuotiaiden maajoukkueessa hän esiintyi neljä kertaa 1987. Kautosen isä Timo ja nuorempi veli Tommi olivat maajoukkuetason jalkapalloilijoita. Myös hänen setänsä Mikko ja Olli pelasivat jalkapalloa pääsarjatasolla.
Ukaanjärvi
Ukaanjärvi on Pirkanmaalla Tampereella Ukaan kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 164 hehtaaria eli 1,6 neliökilometriä ja se on 3,7 kilometriä pitkä ja 1,8 kilometriä leveä. Järvellä on kartan mukaan kolme saarta. Sen rantaviivan pituus on 20,5 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Velaattajärven valuma-alueella (35.38), jonka Ukaanjärven alueeseen (35.383) se kuuluu. Järven vedenpinnan korkeus on 112,1 metriä mpy.
Tuhlaajapoikavertaus
thumb|Pompeo Batonin maalaus Tuhlaajapojan paluu vuodelta 1773 Tuhlaajapoikavertaus on Jeesuksen vertaus, jonka hän kertoo opetuslapsilleen Luukkaan evankeliumin 15. luvun jakeissa 11 – 32.
Vertaus kertoo isästä ja hänen kahdesta pojastaan. Nuorempi pojista pyysi saada perintöosansa etukäteen. Isä suostui tähän, ja poika lähti maailmalle tuhlaamaan isänsä hänelle antamaa perintöä. Köyhdyttyään poika meni sikopaimeneksi. Sika on juutalaisuudessa saastainen eläin. Pojalla oli nälkä, ja hän olisi halunnut syödä sikojen ruokaa, mutta hänelle ei annettu edes sitä. Lopulta poika palasi isänsä taloon. Hän pyysi isältään päästä tämän palvelijaksi, koska ei mielestään enää ansainnut, että häntä kutsuttaisiin tämän pojaksi. Mutta isä pyysi riemuiten poikaa tulemaan takaisin omaksi pojakseen ja järjesti juhlan poikansa paluun kunniaksi. Vanhempi poika suuttui tästä. Hän ihmetteli, miksi isä järjesti juhlan hänen vastuutonta elämää eläneelle veljelleen, vaikkei ollut koskaan järjestänyt juhlaa hänelle. Tähän isä vastasi, että tämä vanhempi poika oli jatkuvasti ollut hänen luonaan, mutta nuorempaa poikaa piti juhlia, koska hän oli ollut poissa ja sitten palannut.
Sanat tuhlaajapoika ja tuhlaajapoikavertaus ovat syntyneet jälkikäteen. Raamatussa niitä ei ole.
Olof Widholm
Olof Eric Bernhard Widholm (30. kesäkuuta 1923 Helsinki – 25. syyskuuta 2001 Espoo ) oli suomalainen lääkäri ja professori.
Widholmin vanhemmat olivat insinööri Eric Widholm ja Saimi Laakkonen. Widholm tuli ylioppilaaksi Ruotsalaisesta normaalilyseosta 1942 ja valmistui lääketieteen lisensiaatiksi 1950. Lääketieteen ja kirurgian tohtoriksi hän väitteli 1953. Widholm erikoistui naistentauteihin ja synnytysoippiin sekä serologiaan ja bakteriologiaan 1957, Helsingin yliopiston naistentautien ja syunnytysopin dosentti hänestä tuli 1958. Widholm oli Helsingin yliopistollisen keskussairaalan Naistenklinikan apulaisylilääkäri 1963–1975 ja ylilääkäri 1975–1987 ja Helsingin yliopiston synnytys- ja naistentautiopin apulaisprofessori 1969–1974 ja professori 1975–1987. Hänen tutkimuskohteitaan olivat serobakteriologia, endokrinologia, obstetriikka, nuorten ja operatiivinen gynekologia sekä ultraäänitutkimus ja syöpä.
Brymir
Brymir on suomalainen melodisen death metalin yhtye. Yhtye on perustettu vuonna 2006 ja se julkaisi ensimmäisen albuminsa Breathe Fire to the Sun vuonna 2011.
Jäsenet
Yhtyeen jäsenet:
Clare Hall
Clare Hall on yksi Cambridgen yliopiston 31 collegesta. Sen perusti vuonna 1966 Clare College, joka itsekin oli aikaisemmin (1338–1856) tunnettu nimellä Clare Hall. Päätös collegen perustamisesta tehtiin tammikuussa 1964 ja sen ensimmäiseksi presidentiksi valittiin vuonna 1965 Brian Pippard. Clare College lahjoitti uudelle jatko-opiskelijoiden collegelle paitsi vanhan nimensä, myös maata ja rakennuksia Herschel Roadilta Cambridgen läntisistä osista. Lisälahjoituksia saatiin muun muassa Andrew Mellonin säätiöltä, jonka nimi oli tuolloin Old Dominion Foundation. Clare Hall sai kuninkaallisen erioikeuden itsenäisenä collegena Elisabet II:lta vuonna 1984.
Clare Hallin itsensä mukaan collegen tekee poikkeukselliseksi sen epämuodollinen ilmapiiri, joka ilmenee muun muassa erillisen opettajain pöydän puuttumisena ruokasalista; Clare Hallissa opettajien ja jatko-opiskelijoiden vuorovaikutusta yritetään kannustaa. Muita Clare Hallin erityisyyksiä ovat perheystävällisyys ja ulkomaisten vierailevien tutkijoiden runsas määrä.
Cambridgen yliopisto poisti vuonna 1965 säännöistään sekacollegekiellon. Clare Hall ja kaksi muuta jatko-opiskelijoiden collegea (Wolfson College ja Darwin College) olivat Cambridgen ensimmäiset colleget, jotka alkoivat hyväksyä sekä mies- että naisopiskelijoita.
Clare Hall ja Osk. Huttusen säätiö ovat perustaneet Fellowship-apurahan. Se on tarkoitettu tutkijoiden 6–12 kuukauden työskentelyyn Cambridgen yliopistossa, sen Clare Hall -collegessa.
Moottoripyöräilyn Argentiinan Grand Prix
Argentiinan Grand Prix on ratamoottoripyöräilyn MM-sarjan osakilpailu. Se teki paluun MM-sarjaan 15 vuoden tauon jälkeen kaudeksi.
Lauttajärvi (Tampere)
Lauttajärvi on Pirkanmaalla Tampereella Myllykylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 30 hehtaaria ja se on 1,5 kilometriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 4,8 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Pukalan valuma-alueella (35.39), jonka Lauttajärven–Hankajärven alueeseen (35.392) se kuuluu. Järven vedenpinnan korkeus on 112,4 metriä mpy.
Punataskumaluri
Punataskumaluri (Epthianura tricolor) on Australiassa tavattava pienikokoinen varpuslintu. Suomenkielisestä nimestään huolimatta laji ei kuulu malureiden heimoon (Maluridae) vaan mesikkoihin (Meliphagidae).
Levinneisyys ja elinympäristö
Punataskumaluria tavataan lähes koko Australiasta. Linnun levinneisyys ulottuu jokaiseen osavaltioon lukuun ottamatta rannikkoseutuja maan itä- ja länsiosissa sekä Tasmaniaa. Punataskumalurien elinympäristöä ovat kuivat tai puolikuivat alueet, joille ovat tyypillisiä pensaikot ruohomaat ja hiekkadyynit. Talvet punataskumalurit viettävät yleensä Australian pohjoisosissa ja siirtyvät kesällä etelämmäksi.
Pesiminen ja ravinto
Punataskumalureiden pesimäkausi kestää heinäkuusta joulukuuhun, mutta ne voivat pesiä olosuhteiden salliessa myös varsinaisen pesimäajan ulkopuolella. Kuppimaisen pesänsä laji rakentaa pensaaseen lähelle maan rajaa ruohoista ja tikuista. Naaras munii kahdesta neljään munaa, joita haudotaan kaksi viikkoa.
Punataskumalurien ravinto koostuu pääasiassa hyönteisistä, joita ne etsivät läheltä maan pintaa. Sillä on kuitenkin mesikoille tyypillinen medellä ruokailuun soveltuva kieli, jossa on harjasmainen pää. Punataskumalurin on todettu toisinaan ruokailevan kukkien medellä.
Kaletonjärvi (Tampere)
Kaletonjärvi on Pirkanmaalla Tampereella Teiskon kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 64 hehtaaria ja se on 1,5 kilometriä pitkä ja 800 metriä leveä. Järvellä ei ole kartan mukaan saaria. Sen rantaviivan pituus on 8,7 kilometriä.
Seminolesodat
Seminolesodat olivat kolme sotaa, jotka käytiin Floridassa Yhdysvaltojen ja seminolien intiaaniheimon välillä. Ensimmäinen seminolesota käytiin vuosina 1817–1818, toinen 1835–1842 ja kolmas 1855–1858. Näistä pisin ja tunnetuin oli toinen seminolisota.
Kaletonjärvi (Tampere)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Pukalan valuma-alueella (35.39), jonka Kaletonjärven alueeseen (35.391) se kuuluu. Järven vedenpinnan korkeus on 95,4 metriä mpy.
Seminolesodat
Taustat
Floridan alkuperäisväestö oli kuollut espanjalaisten tuomiin sairauksiin ja brittien tekemiin hyökkäyksiin 1700-lukuun mennessä. Tyhjäksi jääneelle alueelle muutti useiden eri heimojen rippeitä kuten creekien hajanaisia ryhmiä ja Englannin hallitsemilta alueilta vapaaksi päässeitä orjia. Osa orjista joutui Floridaan siirtyneiden intiaanien orjiksi, mutta osa sai myös heimojen jäsenyyden. Heimoihin liittyneistä orjista muodostui niin sanotut mustat seminolet. Espanjalaiset alkoivat kutsua alueelle tulleita intiaaneja cimarroneiksi, josta muotoutui nimitys seminolet. Nimen tarkoitus on kiistanalainen.
Amerikan vallankumouksen aikana britit käyttivät seminoleja hyökkäyksissä amerikkalaisten kapinallisten kimppuun. Yhdysvaltain vapaussodan jälkeen Florida annettiin takaisin Espanjalle 1783, mutta se joutui luopumaan siitä 1819 ja alue annettiin Yhdysvalloille.
Paanajärvi (Kuusamo)
Paanajärvi oli 1930-luvun lopulle kuusamolainen kylä 23,5 kilometriä pitkän ja 0,7–1,5 kilometriä leveän sekä enimmillään 130 metriä syvän Paanajärven rannalla. Paanajärvi kuului Sallan–Kuusamon alueeseen, joka luovutettiin Neuvostoliitolle 1940 ja uudelleen 1944. Nykyisin Paanajärvi on asumaton ja sen alue kuuluu Louhen piirin Kiestingin kuntaan Karjalan tasavallassa Venäjällä.
Seminolesodat
Ensimmäinen seminolesota
Ensimmäinen seminolesota on määrittelemätön ja näin ollen sen alkamis- ja loppumisajankohdasta on epäselvyyksiä. Yhdysvaltojen armeijan mukaan sota käytiin aikavälillä 1814–1819 ja laivaston mukaan 1816–1819. Creek-sota aiheutti yhä useampien creek-intiaanien muuton Floridaan, kun he joutuivat luopumaan alueistaan Alabamassa ja Georgiassa. Vuoden 1812 sota alkoi 1814 ja britit laskivat joukkojaan Floridaan ja alkoivat jälleen hankkia liittolaisia intiaaneista. Yhdysvallat ajoivat kuitenkin britit pois. Nämä jättivät suuria määriä kivääreitä, ammuksia ja jopa tykkejä intiaaneille. Britit jättivät jälkeensä myös Negro Fortin linnoituksen, jota yhdysvaltalaiset pitivät uhkana. Jos orjat pääsisivät pakenemaan sinne, he saisivat linnoituksesta erinomaisen tukikohdan. 1816 amerikkalaiset tuhosivat linnoituksen, vaikka se oli Espanjan aluetta.
Paanajärvi (Kuusamo)
Paanajärven vanha asutus
Kuusamon kirkonkylältä Paanajärvelle oli 65 kilometrin matka. Karjalainen asutus kylään oli muodostunut 1700-luvun alkuun mennessä. Ensimmäiset suomalaiset tilat perustettiin saman vuosisadan lopulla, ne olivat Kallioniemi, Paanajärvi, Iljala (myöhemmin Rajala) sekä Pauna (myöhemmin Heikkala). Vuonna 1910 kylässä asui 356 tilallista, 21 kruununtorpparia, 32 mäkitupalaista, 21 palkollista ja 52 huonekuntalaista. Vuonna 1935 asukasluku oli noussut 482:sta 721:een, suurin lisäys oli mäkitupalaisissa. Tähän vaikutti ilmeisesti osaltaan 1930-luvulla alkanut mutta kesken jäänyt isojako.
Taloja kylässä oli tuolloin 54, suurin osa pohjoisrannalla. Kyläkeskus oli järven länsipäässä etelärannalla Oulankajoen suulla, johon maantie Kuusamosta tuli ja jossa oli joen ylittävä lossi. Paanajärven maantieyhteys kulki reittiä Kuusamon kirkonkylä – Määttälänvaara – Vuotunki – Paanajärvi – Sovakylä – Liikasenvaara – Käylä – Kuusamon kirkonkylä. Vuoteen 1938 maantietä ei aurattu talvisin. Kahtena viimeisenä vuotena, kun kylä kuului vielä Suomelle, sinne oli kuitenkin ympärivuotinen linja-autoyhteys. Kylässä ei ollut teitä vaan polkuja ja järvi ehkä eniten käytettynä kulkuyhteytenä.
Asutukselle olivat tyypillisiä sukupihat eli yhden pihapiirin ympärille rakennetut saman suvun useat asumukset talousrakennuksineen, joista osa saattoi olla yhteiskäytössä. Talot olivat perinteisiä paritupa- ja yksinäistuparakennuksia, erikoisuutena harjakattoiset kuistit talojen pitkillä sivuilla. Kylän vaara-asutus johtui korkeista rantatörmistä ja järven ympärillä kohoavista vaaroista, etelärannan länsipuolella Palovaara ja Kiekkivaara, pohjoisrannalla lännessä Särkivaara, Ontonvaara ja kuuluisa Ruskeakallio, idässä Malinavaara ja Mutkatunturi. Valtakunnanraja kulki järven itäpäässä lyhyen matkan järven rantaa myöten.
Seminolesodat
Ensimmäinen seminolesota
Seminolet kaappasivat amerikkalaisen laivan Floridassa 1817 ja tappoivat laivan miehistön. Tämä johti siihen, että Yhdysvallat hyökkäsi Floridaan. Amerikkalaiset polttivat intiaanien kyliä ja valtasivat Espanjan linnoitukset alueella. Espanja ei kuitenkaan julistanut sotaa, vaan tyytyi pelkkiin vastalauseisiin. Samaan aikaan Yhdysvaltojen ulkoministeri John Quincy Adams neuvotteli Floridan ostamisesta espanjalaisilta. Espanjalaiset luovuttivat alueen 1819, kun Yhdysvallat lupasi luopua vaatimuksistaan Texasiin ja muihin Espanjan Amerikan alueisiin. Seminolet kuitenkin pitivät Floridaa omanaan, joten Yhdysvaltain tuli joko ostaa tai vallata se.
Gorontalo
Gorontalo on Sulawesin saarella sijaitseva Indonesian provinssi. Se sijaitsee saaren pohjoisosassa. Sen naapuriprovinssit ovat lännessä Keski-Sulawesi ja idässä Pohjois-Sulawesi. Gorontalon eteläpuolella on Tomininlahti ja pohjoispuolella Celebesinmeri. Gorontalo erotettiin Pohjois-Sulawesista omaksi provinssikseen vuonna 2000
Seminolesodat
Ensimmäinen seminolesota
200px|thumb|oikea|Seminoleille vuonna 1823 annettu reservaatti Floridan keskiosassa. Yhdysvallat päätti 1823 siirtää seminolet Floridan sisäosiin 16 000 km² kokoiseen reservaattiin. Seminolet puolestaan suostuivat käännyttämään alueilleen pakenevat orjat ja sallivat teiden rakennuksen maittensa läpi. Seminoleille tuli kuitenkin suuria vaikeuksia reservaatin sisällä, sillä heidän piti rakentaa kaikki uudestaan. Seminolet alkoivat muuttaa takaisin vanhoille alueilleen ja Yhdysvallat piti tätä uhkana. Valkoisen talon uudeksi isännäksi noussut Andrew Jackson päätti anastaa seminolien maat pakkokeinoin, ja siirtää intiaanit Mississippin länsipuolelle. Seminolet kuitenkaan eivät halunneet muuttaa mailtaan ja välikohtauksia amerikkalaisten kanssa esiintyi.
Toinen seminolesota
Kun seminolien haluttomuus luopua maistaan kävi ilmeiseksi, Yhdysvallat alkoi valmistella sotaa. Tämä liittyi laajempaan Kyynelten tie -nimen saaneeseen pakkomuuttoon. Seminolet aloittivat hyökkäykset uudisasukkaita vastaan 1835. Taudit ja seminolien hyökkäykset pakottivat Yhdysvaltojen armeijan hylkäämään monia linnoituksiaan. Seminolet saivat väijytystaktiikallaan monia voittoja amerikkalaisista, sillä Yhdysvallat siirteli joukkojaan isoissa kolonnissa pitkin Floridan huonoja teitä. Vuonna 1836 Thomas Jesup nimitettiin amerikkalaisten komentajaksi ja hän otti taktiikakseen vastustajan aseistariisumisen, eikä enää yrittänyt saada seminoleja rintamataisteluun. Sodan käännekohta saavutettiin 1837 ja osa seminolepäälliköistä teki rauhan. Seminoleen vaikutusvaltaisin johtaja Osceola ja jotkut sotapäälliköistä jatkoivat kuitenkin vastarintaa.